Premierul rus, Vladimir Putin, a propus, marti, introducerea de amendamente legislative care ar permite organizarea de alegeri primare obligatorii in toate partidele.
"As vrea sa va ganditi la asta si sa discutati cu colegii vostri din alte partide modalitati prin care asemenea alegeri preliminare sa devina obligatorii prin lege", a spus Putin, la o intalnire a Consiliului de coordonare a Frontului Poporului Rusia Unita, scrie Ria Novosti.
Putin este cel care a initiat crearea Frontului Poporului, care ar putea inscrie pe listele partidului Rusia Unita, pentru alegerile din decembrie pentru Duma de stat, peste 150 de "candidati care nu sunt membri de partid". El a dorit astfel sa mareasca baza electorala a partidului de guvernare cu persoane provenind din ONG-uri, sindicate, grupuri de tineret, etc.
Alegerile primare in Front au inceput la 21 iulie si se vor incheia la 25 august. Lista candidatilor va fi trimisa consiliului de coordonare pentru analiza si apoi pentru aprobare la congresul partidului Rusia Unita, care va avea loc in zilele de 23-24 septembrie, la Moscova.